**PROTOKOL RAVNANJ V VRTCU PRI OŠ SVETA ANA V ČASU SPROŠČANJA OMEJITVENIH UKREPOV EPIDEMIJE COVID-19**

**(v besedilu: Protokol)**

Sveta Ana, 25. 8. 2020Boris Mlakar, prof., spec.

 ravnatelj

***KAZALO VSEBINE***

[**1.** **UVOD** 3](#_Toc50117192)

[**2.** **PODLAGA ZA SPREJEM PROTOKOLA** 3](#_Toc50117193)

[**2.1** **Pravna podlaga** 3](#_Toc50117194)

[**2.2** **Druge podlage** 3](#_Toc50117195)

[**3.** **DELEŽNIKI VZGOJNEGA PROCESA** 4](#_Toc50117196)

[**4.** **ZDRAVSTVENE OMEJITVE** 4](#_Toc50117197)

[**6.** **IZVAJANJE DEJAVNOSTI PREDŠOLSKE VZGOJE** 5](#_Toc50117198)

[**7.** **OSEBNA VAROVALNA OPREMA** 5](#_Toc50117199)

[**8.** **UKREPI V ČASU SPROŠČANJA OMEJITVENIH UKREPOV** 6](#_Toc50117200)

[**8.1. Prihod v vrtec in odhod iz vrtca** 6](#_Toc50117201)

[Starši ob prihodu v vrtec obvezno uporabljajo masko in si ob vhodu razkužijo roke. Uporablja se izključno vhod za vrtec. Načeloma spremljajo starši otroka 1. starostnega obdobja do igralnice, sicer ne. 7](#_Toc50117202)

[Vzdržujejo naj potrebno razdaljo (1,5 m-2 m) do vzgojiteljic, drugih staršev in otrok. Otrok si po preobuvanju in oblačenju umije roke (rok si ne razkužujejo). 7](#_Toc50117203)

[**8.2. Oblikovanje in delo v vzgojnih skupinah** 7](#_Toc50117204)

[**8.3. Igranje na prostem** 8](#_Toc50117205)

[Dejavnosti je potrebno načrtovati tako, da se jih čim več izvaja na prostem. Skupine naj bodo zunaj ob različnih urah, da se omeji število otrok, ki so hkrati zunaj in se jim omogoči čim več gibanja. 8](#_Toc50117206)

[**8.4**. **Šolska kuhinja in prehrana** 8](#_Toc50117207)

[**8.5. Čiščenje prostorov** 9](#_Toc50117208)

[**8.6. Drugi ukrepi** 9](#_Toc50117209)

[**9. UKREPI V PRIMERU POJAVA OBOLENJA S SIMPTOMI COVID-19** 9](#_Toc50117210)

[**10.** **SPREJEM, UPORABA, VELJAVNOST** 11](#_Toc50117211)

#

# **UVOD**

Protokol je sprejet z namenom, da se opredelijo ravnanja, dejanja, ukrepi in njihovo izvajanje v času sproščanja omejitvenih ukrepov epidemije COVID-19 v Vrtcu pri OŠ Sveta Ana.

Protokol predstavlja dinamičen in ne statičen dokument. Spreminja se po potrebi glede na dejansko situacijo, glede na državne ukrepe, glede na pravne akte, smernice, navodila, usmeritve pristojnih institucij in v odvisnosti od epidemiološke situacije v RS. Vrtec ga bo dopolnjeval in spreminjal v odvisnosti od navedenega ter dopolnjena pravila oz. dopolnitve same objavljal na spletni strani šole.

# **PODLAGA ZA SPREJEM PROTOKOLA**

## **Pravna podlaga**

 Pravno podlago za sprejem Protokola predstavlja:

* Okvirni načrt sproščanja omejitvenih ukrepov, sklep Vlade RS, št. 18100-22/2020/1 z dne 29. 4. 2020.
* Sklep MIZŠo izvedbi vzgojno-izobraževalnega dela v OŠ v šolskem letu 2019/2020
* Spremembe Odloka o začasni prepovedi zbiranja ljudi v zavodih s področja VIZ ter univerzah in samostojnih visokošolskih zavodih

## **Druge podlage**

Protokol je sprejet tudi na podlagi naslednjih dokumentov:

* okrožnice MIZŠ št. 6030-2/2020/8 z dne 8. 5. 2020
* Higienskih priporočil za vrtce v času epidemije Covid-19 (NIJZ, 8. 5. 2020)
* Sklepa RSK Ministrstva za zdravje, št. 10-1/2020 z dne 5. 5. 2020 (priloga I)
* Sklepa RSK Ministrstva za zdravje – področje pediatrije, z dne 30. 4. 2020 (priloga II)
* Priporočila za ponovno odprtje vrtcev v času izrednih razmer (ZRSŠ, št. 091-15/2020-1 z dne 8. 5. 2020).
* Higienska priporočila za vrtce za preprečevanje širjenja sars-cov-2:

Priporočila za obdobje, ko se v državi pojavljajo posamični primeri in skupki primerov covid-19 (NIJZ, 17. 7. 2020)

* Okrožnice MIZŠ št. 6030-2/2020/22 z dne 25. 8. 2020
* Okrožnice ZRSŠ št. 091-22/2020-1 z dne 24. 8. 2020

# **DELEŽNIKI VZGOJNEGA PROCESA**

Organizacija dela v času sproščanja omejitvenih ukrepov epidemije COVID-19 zajema vse deležnike VIZ procesa: otroke, vzgojiteljice predšolskih otrok, vzgojiteljice predšolskih otrok – pomočnice vzgojiteljic, druge strokovne delavce, druge zaposlene v šoli, starše, tretje osebe, ki so v stiku s šolo (dobavitelji, itd).

## **ZDRAVSTVENE OMEJITVE**

V vrtec prihajajo le zdravi otroci in osebje. Z odprtjem vrtca se poveča tveganje za prenos okužbe z virusom SARS-CoV-2. Temu ustrezno morajo starši zaščititi svoje morebitne starejše ali imunsko oslabele sorodnike oz. osebe, ki so jim blizu – kontakt z njimi naj bo le na zadostni razdalji in z uporabo maske.

Razširjeni strokovni kolegij (RSK) za pediatrijo je posodobil zdravstvene omejitve za otroke za vrnitev v vrtec ob ponovnem odprtju. V sklepu RSK je navedeno, naj imajo kronično bolni otroci s potencialno večjim tveganjem za težji potek COVID-19 opravljeno **individualno oceno tveganja**. Oceno opravi izbrani pediater po posvetu z lečečim subspecialistom in družino.

RSK svetuje, da sorojenci in starši tistih otrok z večjim tveganjem, vključno z otroki, ki bodo prejeli potrdilo, lahko gredo v vrtec, vendar morajo biti posebej pozorni na simptome in strogo upoštevati vsa navodila za preprečevanje širjenje okužbe.

Prav tako se delo za zaposlene, ki podajo izjavo, da so v rizični skupini (skladno z določili priloge 2 Higienskih priporočil iz dne 17. 7. 2020), se organizira skladno s potrebami delovnega procesa in skladno z veljavno zakonodajo s področja delovnih razmerij.

1. **PRVI / PONOVNI PRIHOD V VRTEC**

Starši morajo vodstvu vrtca pred ponovnim ali prvim prihodom v vrtec sporočiti, da bodo otroka pripeljali v vrtec. Ob prihodu prinesejo podpisano Izjavo o zdravju otroka (ki je Priloga 3 Higienskih priporočil za vrtce iz dne 17. 7. 2020), v nasprotnem primeru vzgojiteljica naredi zaznamek.

Starši naj spremljajo zdravstveno stanje otroka in v primeru, da zboli, obvestijo vrtec in otroka ne pripeljejo v vrtec.

UVAJANJE V VRTEC

Starši so ob uvajanju otrok lahko prisotni. Starši naj dosledno izvajajo vse higienske ukrepe in v igralnicah nosijo zaščitno masko. Starši naj so kolikor se da na enem mestu in nimajo stika z drugimi otroki in s strokovnimi delavci.

# **IZVAJANJE DEJAVNOSTI PREDŠOLSKE VZGOJE**

Vsak otrok je na svoj način doživlja situacijo, ki jo prinašajo ukrepi za preprečevanje širjenja okužb. Zato je to pravzaprav novo uvajalno obdobje za vse, ki naj bo čim manj stresno. Izvajanje Kurikuluma za vrtce naj poteka fleksibilno in v skladu s potrebami otrok ter trenutnim stanjem v oddelku. Dejavnosti se načrtujejo in izvajajo tako, da bodo v največji meri pripomogle k ohranjanju varnega in zdravega okolja ter se bo otrokom omogočalo dobro počutje, saj otroci potrebujejo varno in stabilno okolje.

Vzgojiteljice tako pripravijo načrt dela, ki izhajajo iz potreb in značilnosti vsakega otroka. Strokovni delavci se otrokom prilagajajo in ne hitijo z izvajanjem programa.

Izvajajo se naj preventivne aktivnosti za zagotavljanje zdravja, dejavnosti, ki pripomorejo k zdravemu načinu življenja.

Veliko časa bo namenjenega za igro v naravi, branju otroške literature, slikanic, pogovorov z otroki, ustvarjalnih iger in izkoristku vseh priložnosti za gibanje otrok.

Dejavnosti v oddelku bodo organizirane po kotičkih, ki bodo opremljeni z nestrukturiranim materialom, ki se ga pogosto menja.

Uporabljajo se le didaktični materiali, ki se lahko perejo in razkužujejo.

Delo v oddelkih naj poteka umirjeno, da se bodo otroci počutili varno. Zelo pomembno je, da se otroke opazuje, posluša in da se vzame dovolj časa za pogovor z njimi. Z otroki se je potrebno o situaciji, v kateri smo se znašli, odkrito pogovarjati, pogovor seveda teče v skladu s starostjo, razvojno stopnjo in razumevanjem otrok. Posebna pozornost se bo namenjala otrokom iz ranljivih skupin.

Potrebe po bližini in varnosti pri otrocih ne smemo prezreti, zato si morajo zaposleni pred in po tolaženju ali crkljanju otrok umiti roke.

# **OSEBNA VAROVALNA OPREMA**

Zaposleni uporabljajo maske ob srečevanju z drugimi sodelavci in starši otrok.

Uporaba rokavic za enkratno uporabo je potrebna pri menjavi pleničk. Pri čiščenju in razkuževanju je potrebna uporaba zaščitnih rokavic za večkratno uporabo.

Osebje v vrtcu uporablja običajno pralno delovno oblačilo.

# **UKREPI V ČASU SPROŠČANJA OMEJITVENIH UKREPOV**

V vrtec prihajajo le zdravi otroci in osebje in potrebno je izvajanje splošnih higienskih in ostalih ukrepov:

* redno in temeljito umivanje rok z milom in vodo. Roke si lahko zaposleni dodatno razkužimo z namenskih razkužilom za roke (zlasti, če voda in milo nista dostopna). Razkužila so tako nameščena na več mestih v vrtcu, vendar tako, da niso dostopna otrokom
* umivanje ali razkuževanje rok je potrebno pred jedjo, po jedi, po prihodu iz stranišča, ali pred in po menjavi plenic, po prihodu iz sprehoda oz. igranja zunaj, po vsakem prijemanju kljuk, ob dotikanju ograje ali po dotikanju drugih površin
* ne dotikamo se obraza (oči, nosu in ust) z nečistimi/neumitimi rokami
* upoštevamo higieno kihanja in kašlja
* igralnice se pred prihodom otrok in po njihovem odhodu ter večkrat dnevno temeljito prezračijo (na stežaj odprta okna)
* upošteva se medosebna razdalja 1,5 m-2 m
* starši ob prihodu v vrtec obvezno uporabljajo maske ter si ob spodnjem vhodu razkužijo roke

Pri upoštevanju ukrepov otrokom pomaga in jih usmerja vzgojiteljica, vendar se od otrok ne pričakuje, da se ne dotikajo obraza, da popolnoma upoštevajo higieno kašlja in kihanja, da upoštevajo medosebno razdaljo ali nosijo maske; navaja pa se jih na redno in temeljito umivanje rok z milom in vodo.

Za zaposlene velja smiselno enako pravilo – upoštevanje medsebojne razdalje 1,5- 2,0 m; v zbornici mora imeti zaposleni na vsaki strani en stol prost; v zbornici je hkrati lahko le toliko zaposlenih, da lahko ohranjajo predpisano razdaljo.

Tudi v drugih prostorih (sanitarije, hodnik) zaposleni spoštujejo socialno distanco.

Videokonference imajo prednost pred klasičnimi sestanki, v kolikor pa le-ti potekajo v klasični obliki« je potrebno zagotoviti ustrezno medsebojno razdaljo.

## **8.1. Prihod v vrtec in odhod iz vrtca**

## Starši ob prihodu v vrtec obvezno uporabljajo masko in si ob vhodu razkužijo roke. Uporablja se izključno vhod za vrtec. Načeloma spremljajo starši otroka 1. starostnega obdobja do igralnice, sicer ne.

## Vzdržujejo naj potrebno razdaljo (1,5 m-2 m) do vzgojiteljic, drugih staršev in otrok. Otrok si po preobuvanju in oblačenju umije roke (rok si ne razkužujejo).

Rezervna oblačila se naj za otroka prinesejo s seboj kot običajno. S seboj naj ima plastično vrečko, v katero se dajo umazana in morda mokra oblačila za pranje doma.

Otroci ne prinašajo igrač in knjig od doma. »Ninice«, dude in podobno je treba shraniti za posameznega otroka za čas med spanjem.

## **8.2. Oblikovanje in delo v vzgojnih skupinah**

Skupine so oblikovane iz otrok iste skupine in zaposlenih. Na ta način dosežemo zmanjševanje pogostosti tesnih stikov. V okviru skupine lahko otroci in zaposleni komunicirajo tako kot doma. Na ta način je poskrbljeno za otrokove potrebe, hkrati pa je manjša možnost širjenja okužbe.

Skupina ima čim manj stikov z drugimi vzgojnimi skupinami. Otroci se združujejo zgolj do 7.00 ure zjutraj in po 15.00 uri popoldan.

V kolikor je mogoče se med otroki iz iste vzgojne skupine vzdržuje razdalja 1,5 -2 m (npr. sedenje pri mizah).

Otroški ležalniki naj bodo razporejeni na največji možni razdalji (1,5 m-2 m: razdalja od ust do ust).

Izogibati se je potrebno zastojem na poti v in iz vrtca ter v in iz stranišča. Zaposleni poskrbijo, da ne prihaja do mešanja otrok iz različnih skupin v sanitarijah. Vsi sanitarni prostori morajo biti opremljeni z dovolj mila in papirnatih brisač.

Skupnih igrač se ne deli med vzgojnimi skupinami, dokler niso očiščene. Uporabljajo se samo pralne igrače, ki se perejo v skladu z navodili proizvajalca (če je mogoče, pri najvišji temperaturi in nato jih je potrebno dobro posušiti).

Otroci ne uporabljajo plišastih igrač. Pri uporabi didaktične opreme je potrebno dati prednost gladki opremi oz. trdim površinam, ki jih je enostavno oprati z detergentom in vodo.

Ne uporabljajo se materiali, kot je glina, koruza, riž, kinetični pesek … oz. vse igrače, materiali, ki jih ni mogoče oprati z detergentom ter posušiti.

Igrače se operejo najmanj 1 x na dan.

Previjanje poteka kakor običajno. Menjava plenic poteka z rokavicami za enkratno uporabo. Pri tem je potrebno upoštevati, da si mora oseba, ki menja plenico, roke umiti oz. razkužiti trikrat: preden začne previjati, po menjavi plenice in po čiščenju in dezinfekciji previjalne mize.

Pogosto so potrebna rezervna oblačila za otroka. Umazana oblačila se odložijo v plastično vrečo, katera se tesno zaveže in namesti nekam, kjer se je otroci ne morejo dotikati, ter jo izročimo staršem.

V času epidemije se čistijo in razkužujejo vse površine, ki so bile v stiku z izločki otroka, pri tem osebje nosi rokavice za enkratno uporabo. Po odstranjevanju rokavic si razkužijo roke.

## **8.3. Igranje na prostem**

## Dejavnosti je potrebno načrtovati tako, da se jih čim več izvaja na prostem. Skupine naj bodo zunaj ob različnih urah, da se omeji število otrok, ki so hkrati zunaj in se jim omogoči čim več gibanja.

Uporaba skupnih igral je dovoljena, če gre za igrala, ki so namenjena zgolj uporabi vrtca in do njih ne dostopajo drugi uporabniki.

Zaposleni v vrtcu vsako jutro ali pred uporabo pregledajo igrišče in preverijo morebitne poškodbe na igralih in jih po potrebi izloči iz uporabe.

## **8.4**. **Šolska kuhinja in prehrana**

Osebje je seznanjeno s posebnim delovnim režimom, planom čiščenja za površine in prostore v obdobju epidemije COVID-19. Ravnanje z živili poteka skladno s sistemom HACCP. Zaposlenim v kuhinji se priporoča nošenje zaščitne maske, ko so v kuhinji. Delovna oblačila so dolžni zamenjati vsak dan, oprati jih je potrebno vsaj pri 60°C.

Zaposleni v kuhinji si morajo redno umivati roke.

Obvezno je redno čiščenje in po potrebi razkuževanje površin in pultov.

Medosebna razdalja med zaposlenimi je 1,5-2,0 m.

Preden hrana zapusti kuhinjo, jo kuhinjsko osebje zaščiti s folijo ali pokrovom. Obroki so v igralnico dostavljeni tako, da je čim manj stika z osebjem izven skupine (hrana se na vozičku pošlje z dvigalom, voziček v igralnico pripelje vzgojiteljica, ki nato hrano razdeli.

Otroci naj dobijo hrano tako pripravljeno, da jim je potrebno čim manj pomagati. Otroci ne smejo sami posegati po živilih, ki je v isti posodi (npr. po sadju iz iste posode). Pred hranjenjem in po njem si osebje in otroci umijejo roke. Vzgojiteljica si mora, preden pomaga drugemu otroku pri hranjenju, umiti ali razkužiti roke. Pri tem se naj po možnosti izogiba položaju, kjer sta oba obraza v isti višini.

Po vsakem zaključenem delavniku osebje v kuhinji poskrbi, da se vse delovne površine, pribor in orodje razkuži.

## **8.5. Čiščenje prostorov**

Pred odpiranjem vrtca je potrebo, da se vse prostore temeljito prezrači.

Večkrat dnevno se očistijo in razkužijo površine, ki se jih otroci pogosto dotikajo (mize, naslonjala stolov, kljuke, ročaji, umivalniki in stranišča).

Vrtec zagotavlja, da so prostori temeljito očiščeni z običajnimi sredstvi, ki jih sicer uporablja za čiščenje, že pred odprtjem.

Nadalje vrtec zagotavlja, da tekom trajanja procesa poteka redno čiščenje in razkuževanje površin. Po končanju procesa čistilka izvede temeljito čiščenje vseh prostorov v stalni uporabi z razkuževanjem miz, stolov, kljuk, stikal za luči, ograj, držal in drugih površin, ki se jih otroci in zaposleni dotikajo. Površine, ki se jih dotikamo pogosteje, kot npr. kljuk, ograj, držal, stikal, potezne vrvice v toaletnih prostorih ipd, se razkužujejo večkrat dnevno.

Čistilke imajo zagotovljeno zadostno količino ustreznih razkužil in osebne varovalne opreme.

## **8.6. Drugi ukrepi**

Vrtec bo v dveh dneh pred ponovnim pričetkom izvajanja programa v vseh skupinah poskrbel za intenzivno izpiranje vodovodnega omrežja tako, da se poveča pretok pitne vode v vodovodnem omrežju na vseh pipah v stavbi za najmanj 15 minut.

Prav tako je potrebno pred odprtjem vrtca vse prostore temeljito prezračiti. Zračenje pa poteka tudi najmanj pol ure pred prihodom in pol ure po odhodu otrok; če pa vremenske razmere dopuščajo, naj bodo okna ves čas odprta.

# **9. UKREPI V PRIMERU POJAVA OBOLENJA S SIMPTOMI COVID-19**

Če zboli otrok z vročino in drugimi znaki akutne okužbe dihal, se ga izolira v posebnem prostoru. Če je mogoče, naj nosi masko, uporablja naj samo določene sanitarije in umivalnik. Osebje, ki je v stiku z obolelim otrokom naj nosi masko. O bolezni se obvesti starše ali skrbnike.

Starši otroka se posvetujejo z izbranim osebnim zdravnikom otroka. V primeru, da zdravnik napoti otroka na testiranje in če je izvid negativen, dobi otrok navodila za zdravljenje od izbranega zdravnika.

Če je pri otroku potrjena okužba Covid 19, NIJZ prejme prijavo obolenja iz laboratorija oz. ga o tem obvesti izbrani zdravnik otroka. NIJZ prične voditi epidemiološko preiskavo. V preiskavi sodelujejo NIJZ, vodstvo vrtca, zdravstvena inšpekcija in drugi. Z epidemiološko preiskavo se išče izvor okužbe, identificira kontakte, ki so bili v stiku z obolelim otrokom v času kužnosti doma, v vrtcu idr.

O epidemioloških ukrepih v vrtcu se vodstvo vrtca posvetuje z epidemiologom območne enote NIJZ.

Če zboli osebje vrtca z vročino in znaki akutne okužbe dihal, se umakne iz delovnega mesta in pokliče izbranega zdravnika. V primeru, da je oseba COVID-19 pozitivna, izbrani zdravnik oz. laboratorij o tem obvesti NIJZ, ki začne epidemiološko preiskavo.

Prostore vrtca, kjer se je gibal oboleli otrok ali osebje s COVID-19, se prezrači, očisti, razkuži predvsem površine, ki se jih je otrok ali zaposleni dotikal (pipe, WC, kljuke vrat,…).

*Osnovne informacije o COVID-19*

*Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80% okuženih bolezen poteka v lažji obliki. Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV-2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja. Podrobna navodila za preprečevanje okužbe in več informacij na spletni strani Nacionalnega inštituta za javno zdravje:* [*https://www.nijz.si/sl/koronavirus-2019-ncov*](https://www.nijz.si/sl/koronavirus-2019-ncov)*.*

*Vir: NIJZ*

# **SPREJEM, UPORABA, VELJAVNOST**

Protokol ravnanjv Vrtcu pri OŠ Sveta Ana v času sproščanja omejitvenih ukrepov epidemije Covid-19 je sprejel ravnatelj šole. Protokol prične veljati z dnem objave na spletni strani šole in na oglasni deski vrtca. Protokol ravnanj velja in se uporablja do preklica upoštevanega pravnega akta ali več teh, ki urejajo to materijo, ali do sprejema novega pravnega akta, ki razveljavlja tiste pravne akte, ki so podlaga za sprejem dokumentov in aktov, na katerih temelji Protokol. Posamezne spremembe veljajo z dnem, ko so objavljene na spletni strani šole, bodisi v sklopu popravljenega Protokola bodisi posamično.

Sveta Ana, 31. 8. 2020 Boris Mlakar, prof., spec.

 ravnatelj